- S-a aflat stadionul pe care va juca Dinamo, după sancțiunea uriașă primită
- Anunțul de ultim moment făcut
S-a aflat stadionul pe care va juca Dinamo, după sancțiunea uriașă primită, de a disputa patru meciuri fără spectatori. După ce inițial s-a vehiculat faptul că trupa din Ștefan cel Mare se va muta la Târgoviște, "câinii" vor rămâne pe arena Arcul de Triumf.
Dinamo a primit interdicția de a disputa patru meciuri cu spectatori, ca urmare a incidentelor de la meciul cu UTA. "Câinii" au primit și o amendă de 100.000 de lei.
Stadionul pe care va juca Dinamo, după sancțiunea primită
Conform prosport.ro, Dinamo va continua să-și dispute partidele pe arena Arcul de Triumf. Primul meci pe care îl va disputa acolo, după sancțiunea primită, este cel cu Petrolul, care se va disputa pe 1 aprilie.
Administratorul arenei Arcul de Triumf a anunțat că îi va ajuta pe "câini", dezvăluind că fiul său este un mare fan al echipei din Ștefan cel Mare.
"Copilul meu a început să plângă când a aflat că nu poate să meargă la meci! El este un mare dinamovist! Îi ajutăm cu orice au nevoie pe cei de la Dinamo, la facem orice facilitate ca să rămână pe Arcul de Triumf. Deocamdată, cert este că doar meciul cu Petrolul, din următoarea etapă, se va juca aici.
Este nedrept ce s-a întâmplat! Nu e posibil ca toți suporterii să sufere pentru un procent de 1%", a declarat Radu Popa, conform sursei citate mai sus.
"O decizie proastă!" Ionuț Lupescu, reacție categorică după pedeapsa uriașă primită de Dinamo
Ionuț Lupescu a oferit o reacție categorică, după pedeapsa uriașă primită de Dinamo, de a juca patru meciuri acasă fără spectatori. Fostul internațional consideră că trupa din Ștefan cel Mare nu ar fi meritat o astfel de sancțiune.
"Au luat o decizie proastă (n.r. – 4 etape). O spune unul care a fost 5 ani în Comitetul de Disciplină UEFA. Sunt de acord că trebuie toleranță 0 pentru asemenea acte, dar când mai sunt 4 etape din play-out, toată lumea în România ar trebui să încerce să aducă mai mulți spectatori pe stadioane.
Cluburile vor să facă bani din orice și cred că se puteau găsi și alte soluții, închizi numai o parte din peluză, interzici accesul oaspeților la meciurile din deplasare. Se pot găsi alte pedepse pentru a nu influența un play-out, e vorba de 4 meciuri.Ori s-au grăbit, ori nu i-a interesat, ori n-au judecat așa cum au trebuit. Trebuie să iei și aceste aspecte în considerare când iei o decizie, mai ales pe final de campionat. Puteau să judece în spiritul fotbalului", a declarat Ionuț Lupescu, conform prosport.ro.